CELEX: 32013D0213
Language: et
Date: 2013-04-29 00:00:00
Title: 2013/213/EL: Komisjoni rakendusotsus, 29. aprill 2013 , millega muudetakse otsust 2010/221/EL seoses riiklike meetmete heakskiitmisega, et hoida ära austrite herpesviiruse 1 μνar (OsHV-1 μνar) sissetoomist Iirimaa ja Ühendkuningriigi teatavatesse piirkondadesse (teatavaks tehtud numbri C(2013) 2381 all)  EMPs kohaldatav tekst

1.5.2013   
            
            
               ET
            
            
               Euroopa Liidu Teataja
            
            
               L 120/16
            
         KOMISJONI RAKENDUSOTSUS,
   29. aprill 2013,
   millega muudetakse otsust 2010/221/EL seoses riiklike meetmete heakskiitmisega, et hoida ära austrite herpesviiruse 1 μνar (OsHV-1 μνar) sissetoomist Iirimaa ja Ühendkuningriigi teatavatesse piirkondadesse
   (teatavaks tehtud numbri C(2013) 2381 all)
   (EMPs kohaldatav tekst)
   (2013/213/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 43 lõiget 2,
   ning arvestades järgmist:
   
               (1)
            
            
               Komisjoni 15. aprilli 2010. aasta otsusega 2010/221/EL, millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43, (2) lubatakse teatavatel liikmesriikidel kohaldada veeloomade partiide suhtes turuleviimise ja impordipiiranguid, selleks et hoida ära teatavate taudide sissetoomist nende territooriumile.
            
         
               (2)
            
            
               Liikmesriigid võivad selliseid piiranguid kohaldada tingimusel, et nad on kas tõendanud, et nende territoorium või selle teatavad piiritletud alad on asjaomasest taudist vabad, või et nad on kehtestanud taudivaba staatuse saamiseks tauditõrjeprogrammi.
            
         
               (3)
            
            
               Austrite herpesviirusega 1 μνar (OsHV-1 μνar) seotud piirangud, mis on ette nähtud otsusega 2010/221/EL, on kavandatud kohaldamiseks ainult kuni 30. aprillini 2013. OsHV-1 μνar on uus viirus, mille suhtes on palju ebaselgust, ning käesoleva otsusega heaks kiidetud seireprogramme ei ole seni veel täielikult hinnatud. Seepärast tuleks ajavahemikku, mille jooksul liikmesriigid saavad kehtestada kõnealuse taudiga seotud eripiirangud, pikendada ühe aasta võrra.
            
         
               (4)
            
            
               Seega tuleks otsust 2010/221/EL vastavalt muuta.
            
         
               (5)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/221/EL artikli 3a lõikes 2 asendatakse kuupäev „30. aprillini 2013” kuupäevaga „30. aprillini 2014”.
   Artikkel 2
   Käesolevat otsust kohaldatakse alates 1. maist 2013.
   Artikkel 3
   Käesolev otsus on adresseeritud liikmesriikidele.
   
      Brüssel, 29. aprill 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 328, 24.11.2006, lk 14.
   
      (2)  ELT L 98, 20.4.2010, lk 7.